དགའ་སྟོན་བདུད་རྩིའི་ཉེར་མཆོད།

༈ དགའ་སྟོན་བདུད་རྩིའི་ཉེཪ་མཆོད་
བཞུགས་སོ།།
དཔའ་བོ་ཌཀྐི་མཉེས་བྱེད་དགའ་སྟོན་བདུད་རྩིའི་ཉེར་མཆོད་ནི། དམ་རྫས་
བཏུང་བའི་སྣོད་མཚན་དང་ལྡན་པའི་ཀ་པཱ་ལར་མོས་པའི་ནང་དུ། བཅུད་ལྡན་གྱི་
བཏུང་བ་བླུགས་པ་ལག་པ་གཡོན་དུ་བླངས་ནས། ཨཱོྃ་ཨཱཿཧཱུྃ་སརྦ་པཉྩ་ཨ་མྲྀཏ་ཧཱུྃ་
ཧྲི་ཥཿ ཞེས་ལན་གསུམ་བརྗོད་པས་བདུད་རྩིར་མོས་ཏེ། རང་ལུས་ལྟར་གསལ་བའི་ངང་ནས།
ཧཱུྃ༔ མཚན་ལྡན་ཟུང་འཇུག་ཀ་པཱ་ལ།།
ཀ་ནི་གང་དུ་མི་གནས་ཤིང༌།།
པ་ནི་མ་སྐྱེས་སྐྱེ་བ་མེད།།
ལ་ནི་བློ་འདས་ཡིད་དང་བྲལ།།
ཤེས་རབ་གཡོན་གྱི་ལག་དབུས་སུ།།
ཐབས་ལྡན་གཡས་ཀྱི་སྦྱོར་བ་ཡིས།།
ཐ་མལ་ཡུལ་གྱི་ཀུན་རྟོག་འཆིང༌།།
འདོད་ཡོན་སྒྱུ་མའི་ལང་ཚོ་ཡིས།།
གསལ་སྟོང་ལྷ་ཡི་རོལ་པར་ཤར།
དབྱིངས་ལས་མ་གཡོས་ཐིག་ལེའི་ངང༌།།
རང་རིག་ངོ་བོ་མ་བཅོས་པ།།
གསལ་ལ་མ་འདྲེས་འཇའ་ཚོན་ལྟར།།
155

ཆོག་སྒྲིག་གི་སྐོར་ལས།

སྣང་ལ་མ་གྲུབ་ཡེ་ཤེས་སྐུ།།
གཅིག་ཏུ་མ་ངེས་ཅིར་ཡང་སྣང༌།།
རིག་པ་འགྱུར་མེད་རྩ་གསུམ་ལྷ།།
ཐུགས་རྗེས་སྨོན་ལམ་སྤྲུལ་པའི་སྐུ།།
སྐུ་གསུམ་དབྱེར་མེད་པདྨ་འབྱུང༌།།
འཁོར་དུ་རིག་འཛིན་ཚོགས་ཀྱིས་བསྐོར།།
མཛེས་པའི་འོད་ཕུང་དཀྱིལ་འཁོར་དབུས།།
སྣ་ཚོགས་པད་ཉིའི་གདན་ལ་བཞུགས།།
ཕྱི་ནང་གསང་བ་གཉིས་མེད་མཆོག།
ཟག་མེད་ཡེ་ཤེས་བདུད་རྩིའི་རྒྱུན།།
ལྷན་སྐྱེས་བདེ་བའི་རོས་གང་བའི
འོད་འཕྲོས་ཁོང་པའི་རྩ་ཁམས་གང༌།།
ལུས་གནས་མཁའ་འགྲོ་བདེ་བས་ཚིམ།།
བུང་བའི་ཚང་ལྟར་སྔགས་སྒྲ་སྒྲོག།
ཡིག་གསུམ་སྔགས་ཀྱི་བྱིན་རླབས་པས།།
ལན་གསུམ་དཀྲུགས་པའི་བདུད་རྩི་འདི།།
བླ་མེད་མཆོད་པ་ཆེན་པོར་བཞེས།།
མཁྱེན་ལྡན་ཐུགས་རྗེའི་སྤྱན་གྱིས་གཟིགས།།
བདག་དང་རྗེས་འཇུག་ཐུགས་རྗེས་ཟུངས།།
156

དགའ་སྟོན་བདུད་རྩིའི་ཉེར་མཆོད།

དབང་བསྐུར་བྱིན་བརླབས་དངོས་གྲུབ་སྩོལ།།
ཨ་ལ་ལ་སྟེ་དགྱེས་པར་མཛོད།།
ཨེ་མ་ཧོ་སྟེ་དགྱེས་པར་རོལ།།
ཨ་ཧོ་མ་ཧ་སུ་ཁ་ཧོ།།
ཞེས་འདི་མི་དབང་ཆོས་ཀྱི་རྗེས།།
ལན་མང་བཀའ་ཡི་རབ་བསྐུལ་ནས།།
མང་ཐོས་དྲང་སྲོང་རྒན་པོ་དེས།།
རྩེ་དགའི་གཏམ་བཞིན་དཔལ་བའོ།།
དགེའོ།། །
157

ཆོག་སྒྲིག་གི་སྐོར་ལས།